Po igrah v Atlanti je Ladejova kariera pričela upadati. Ta upad gre delno pripisati tudi dejstvu, da se je pričel ukvarjati še z ostalimi atletskimi disciplinami, v katerih ni požel toliko uspeha kot v teku na 400 m. Na Igrah Commonwealtha 1998 je tako tekmoval v deseteroboju in zasedel končno sedmo mesto. Preizkusil se je tudi v teku na 400 m z ovirami. Zadnji vrhunec svoje atletske kariere je Ladejo doživel na Svetovnem dvoranskem prvenstvu 2001 v portugalski Lizboni. Sredi portugalske prestolnice se je namreč z britansko štafeto kvalificiral za finale in tam zasedel peto mesto. Po dopinški kontroli in diskvalifikaciji tekača ameriške štafete, Jeroma Younga, je britanska štafeta pridobila eno mesto in s tem prvenstvo končala kot četrta.